बाकी वाहन चालकें दस्सेआ जे उनेंगी रिआसत सरकार शा वेतन तक्कर मंगने उप्पर मजबूर कीता गेआ ऐ। एसोसिएशन दे महासचिव परमजीत सिंह ने दस्सेआ जे ‘असेंगी लगभग पिछले म्हीने थमां वेतन तक्कर उपलब्ध नेईं होई पाया ऐ ते साढ़े कर्मचारियें लेई वेतन दे अभाव च जीवनयापन करी पाना मता कठिन होई गेआ ऐ। 1999 थमां साढ़ा जी.पी. फंड बी जमा नेईं करोआया गेआ ऐ जियां कि इत्थूआं गै पता चलदा ऐ जे रिआसत सरकार निगम गी लेइयै किन्नी गंभीर ऐ। सिंह ने अग्गै दस्सेआ जे बरा 1987 च रिआसत सरकार पास्सेआ बस स्टैंड गी खुस्सियै जेडीए गी देई दित्ता गेआ हा ते हुन साढ़े कोल बसें दी पार्किंग लेई बस स्टैंड नेई ऐ।’